#### *Likumprojekts*

#### Grozījumi likumā „Par akcīzes nodokli”

Izdarīt likumā „Par akcīzes nodokli” (Latvijas Republikas Saeimas un Ministru Kabineta Ziņotājs, 2003, 23.nr.; 2004, 8., 10.nr.; 2005, 2., 10., 24. nr.; 2007, 3., 24. nr.; 2008, 24.nr.; 2009, 2., 14., 21.nr.; Latvijas Vēstnesis, 2009, 200.nr.; 2010, 68., 136., 183., 206.nr.; 2011, 65., 204.nr.; 2013, 186., 232.nr; 2014, 257.nr.; 2015, 97., 124., 248.nr.; 2016, 100., 241.nr.; 2017, 59., 156.nr.; 2018, 225.nr.; 2019, 118., 140., 224.nr.; 2020, 37., 40.nr.) šādus grozījumus:

1. 1.pantā:

izteikt otrās daļas 1., 2., 21 ., 22 ., un 23 .punktu šādā redakcijā:

„1) **akcīzes preces** — alkoholiskie dzērieni, tabakas izstrādājumi, naftas produkti, bezalkoholiskie dzērieni, kafija, dabasgāze, elektroniskajās cigaretēs izmantojamais šķidrums, elektroniskajās cigaretēs izmantojamā šķidruma sagatavošanas sastāvdaļas un tabakas aizstājējprodukti;

2) **akcīzes nodokļa marka** — alkoholisko dzērienu, tabakas izstrādājumu, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu akcīzes nodokļa marka, kuru piestiprina alkoholisko dzērienu iepakojumam (pudelei vai citam iepakojumam), tabakas izstrādājumu, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktu (iepakojuma vienībai) un kura apliecina, ka marķētiem minētiem izstrādājumiem ir legāla izcelsme un tie ņemti valsts kontrolē atbilstoši noteiktajiem akcīzes nodokļa samaksas nosacījumiem. Akcīzes nodokļa marka tabakas izstrādājumiem pilda arī drošības elementa funkcijas;

21) **bojāta akcīzes nodokļa marka** — akcīzes nodokļa marka, kas ir kļuvusi nelietojama alkoholisko dzērienu, tabakas izstrādājumu, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu ražošanas, apstrādes, pārstrādes, fasēšanas vai marķēšanas procesā;

22) **nederīga akcīzes nodokļa marka** — akcīzes nodokļa marka, kurai tās ražošanas procesā ir radušies defekti un tāpēc to nevar izmantot alkoholisko dzērienu, tabakas izstrādājumu, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu marķēšanā;

23) **neizmantota akcīzes nodokļa marka** — akcīzes nodokļa marka, kuru nodokļa maksātājs ir saņēmis, bet nav piestiprinājis alkoholisko dzērienu, tabakas izstrādājumu, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu iepakojuma vienībai;”.

izteikt otrās daļas 17.punktu šādā redakcijā:

„17) **elektroniskajās cigaretēs izmantojamais šķidrums un elektroniskajās cigaretēs izmantojamā šķidruma sagatavošanas sastāvdaļas**  — šķidrums, ko izmanto vienreizējās un daudzkārt lietojamās elektroniskajās cigaretēs vai izmanto, lai uzpildītu elektronisko cigareti, un kas satur nikotīnu vai nesatur to;”.

papildināt otro daļu ar 18.punktu šādā redakcijā:

„18) **tabakas aizstājējprodukts** – produkts, kas satur vai nesatur nikotīnu, izņemot ārstniecības līdzekļus, tabakas izstrādājumus, augu smēķēšanas produktus, elektroniskajās cigaretēs izmantojamos šķidrumus un elektroniskajās cigaretēs izmantojamo šķidrumu sagatavošanas sastāvdaļas.”.

1. Papildināt 2.panta otro daļu pēc vārdiem „elektroniskajās cigaretēs izmantojamo šķidrumu,” ar vārdiem „elektroniskajās cigaretēs izmantojamo šķidrumu sagatavošanas sastāvdaļām, tabakas aizstājējproduktiem,”.
2. Izteikt 4.1 pantu šādā redakcijā”

„**4.1 pants. Ar nodokli apliekamie elektroniskajās cigaretēs izmantojamie šķidrumi un elektroniskajās cigaretēs izmantojamo šķidrumu sagatavošanas sastāvdaļas**

1. Ar nodokli apliek vienreizējās un daudzkārt lietojamās elektroniskajās cigaretēs izmantojamo šķidrumu, kas satur nikotīnu vai nesatur to, kā arī šķidrumu, kas tiek izmantots, lai uzpildītu elektronisko cigareti, un kas satur nikotīnu vai nesatur to.
2. Ar nodokli apliek elektroniskajās cigaretēs izmantojamo šķidrumu sagatavošanas sastāvdaļas, kas satur vai nesatur garšas pastiprinātājus un šķidrumu, kas satur vai nesatur nikotīnu un kurus izmanto, lai sagatavotu elektroniskajās cigaretēs izmantojamo šķidrumu (piemēram, propilenglikols, aromatizātori, augu izcelsmes glicerīns, nikotīna ekstrakti un citas vielas).”.
3. Papildināt likumu ar 4.2 pantu šādā redakcijā:

„**4.2 pants. Ar nodokli apliekamie tabakas aizstājējprodukti**

Ar nodokli apliek tabakas aizstājējproduktus, kas satur vai nesatur nikotīnu un kuri nav iepriekš definēti, kā zināmi tabakas izstrādājumi.”.

1. Izteikt 13.panta pirmo un 11.daļu šādā redakcijā:

„(1) Tabakas izstrādājumiem nodokli aprēķina pēc šādām likmēm:

1. cigāriem un cigarillām (par 1000 cigāriem vai cigarillām) – 116,7 *euro*;
2. cigaretēm:
3. 91 *euro* par 1000 cigaretēm,
4. 20 procenti no maksimālās mazumtirdzniecības cenas;

3) smēķējamai tabakai (par 1000 gramiem tabakas):

a) smalki sagrieztai tabakai cigarešu uztīšanai – 91,9 *euro*,

b) citai smēķējamai tabakai – 91,9 *euro*;

4) tabakas lapām – 91,9 *euro* (par 1000 gramiem tabakas lapu);

5) karsējamai tabakai – 140 *euro* (par 1000 gramiem karsējamās tabakas).

(11) Summējot lielumus, kas iegūti, piemērojot šā panta pirmās daļas 2.punkta „a” un „b” apakšpunktā cigaretēm noteiktās likmes, aprēķinātais nodoklis nedrīkst būt mazāks kā 132,7 *euro* par 1000 cigaretēm.”.

1. Izteikt 13.1 pantu šādā redakcijā:

„**13.1 pants.** **Nodokļa likme elektroniskajās cigaretēs izmantojamam šķidrumam un elektroniskajās cigaretēs izmantojamā šķidruma sagatavošanas sastāvdaļām**

Nodokli elektroniskajās cigaretēs izmantojamam šķidrumam un elektroniskajās cigaretēs izmantojamā šķidruma sagatavošanas sastāvdaļām, aprēķina pēc likmes 0,20 *euro* par 1 mililitru šķidruma.”.

1. Papildināt likumu ar 13.2 pantu šādā redakcijā:

„**13.2 pants. Nodokļa likme tabakas aizstājējproduktiem**

Nodokli tabakas aizstājējproduktiem aprēķina pēc likmes 120 *euro* par 1000 gramiem produkta.”.

1. Izteikt 15.1 panta ceturto daļu šādā redakcijā:

„ (4) Ministru kabinets nosaka kārtību, kādā piemēro šā panta pirmās daļas 3.punktā minēto nodokļa likmi un kādā izvērtē nodokļa maksātāja atbilstību tās piemērošanai, kādā piešķir vai anulē tiesības to piemērot, kā tiek aprēķināts un atgūts nelikumīgs komercdarbības atbalsts kopā ar procentiem, ja nodokļa maksātājs nepamatoti piemērojis minēto nodokļa likmi, un nosaka minētās nodokļa likmes administrēšanas kārtību.”.

1. 20.pantā:

izteikt sestās daļas 5.punktu šādā redakcijā:

„5) elektroniskajās cigaretēs izmantojamais šķidrums un elektroniskajās cigaretēs izmantojamā šķidruma sagatavošanas sastāvdaļas, ko iegādājas šā panta pirmās daļas 2. un 4. punktā minētie subjekti, — 7200 mililitri elektroniskajās cigaretēs izmantojamā šķidruma vai elektroniskajās cigaretēs izmantojamā šķidruma sagatavošanas sastāvdaļas kalendāra gadā;”.

papildināt sesto daļu ar 51.punktu šādā redakcijā:

„51) tabakas aizstājējprodukts, ko iegādājas šā panta pirmās daļas 2. un 4. punktā minētie subjekti, — 7200 grami produkta kalendāra gadā;” .

izteikt sestās daļas 6.punktu šādā redakcijā:

„6) alkoholiskie dzērieni, tabakas izstrādājumi, elektroniskajās cigaretēs izmantojamais šķidrums, elektroniskajās cigaretēs izmantojamā šķidruma sagatavošanas sastāvdaļas un tabakas aizstājējprodukti — piemēro maksimālo daudzumu saskaņā ar Parīzes protokola papildu nolīgumu uz vienu šā panta pirmās daļas 9. punkta "b" apakšpunktā minēto subjektu, kurš nav jaunāks par 18 gadiem.”

aizstāt septītajā un astotajā daļā skaitļus un vārdus „3., 4. un 5.punktā” ar skaitļiem un vārdiem „3., 4., 5. un 51.punktā”.

izteikt devītās daļas ievaddaļu šādā redakcijā:

„(9) Šajā pantā noteikto nodokļa atbrīvojumu vai atmaksu nepiemēro par alkoholiskajiem dzērieniem, tabakas izstrādājumiem, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem:”.

1. Izteikt 21.panta ceturtās daļas 3.punktu šādā redakcijā:

„3) bezalkoholiskos dzērienus, kafiju, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošnas sastāvdaļas un tabakas aizstājējproduktus ievērojot [Pievienotās vērtības nodokļa likumā](http://likumi.lv/ta/id/253451-pievienotas-vertibas-nodokla-likums) noteiktos nosacījumus un ierobežojumus preču vērtībai;”.

1. Papildināt 22.panta pirmajā daļā aiz skaitļa „13.1” ar skaitli „13.2” .
2. 23.pantā:

papildināt trīspadsmito daļu aiz skaitļa un vārdiem „[27.panta](https://likumi.lv/ta/id/81066#p27) sestajai” ar vārdu un skaitli „un 6.1”.

izteikt divdesmit otro daļu šādā redakcijā:

„(22) Persona, kas ieved vai saņem elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus Latvijas Republikā, izņemot šā likuma [21.panta](http://likumi.lv/ta/id/81066#p21) trešajā daļā un ceturtās daļas 3.punktā minēto gadījumu vai gadījumu, kad piemēro atlikto nodokļa maksāšanu saskaņā ar šā likuma [25.panta](http://likumi.lv/ta/id/81066#p25) nosacījumiem, samaksā nodokli valsts budžetā:

1) saskaņā ar šā panta otro daļu, ja elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļas vai tabakas aizstājējproduktus ieved vai saņem Latvijas Republikā no ārvalsts, kas nav dalībvalsts, vai no teritorijas, kura ir minēta šā likuma [2.panta](http://likumi.lv/ta/id/81066#p2) 3.1 daļā;

2) saskaņā ar šā panta septīto daļu, ja elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļas vai tabakas aizstājējproduktus ieved vai saņem Latvijas Republikā no dalībvalsts.”.

1. 25.pantā:

izteikt vienpadsmitās daļas ievaddaļu šādā redakcijā:

„(11) Apstiprinātam noliktavas turētājam atļauts atlikto nodokļa maksāšanu

piemērot bezalkoholiskajiem dzērieniem, kafijai, elektroniskajās cigaretēs izmantojamam šķidrumam, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem, ja šīs preces:”.

izteikt divpadsmitās daļas ievaddaļu šādā redakcijā:

„(12) Apstiprināts noliktavas turētājs, kas veic šā panta vienpadsmitajā daļā minētās darbības, nemaksā nodokli, ja Valsts ieņēmumu dienestam iesniedz dokumentus vai nodokļa deklarācijai pievienotu apstiprinātu to uzskaitījumu, kas apliecina, ka bezalkoholiskie dzērieni, kafija, elektroniskajās cigaretēs izmantojamais šķidrums, elektroniskajās cigaretēs izmantojamā šķidruma sagatavošanas sastāvdaļas un tabakas aizstājējprodukti atbilst vienam no šādiem nosacījumiem:”.

izteikt trīspadsmitās daļas pirmo teikumu šādā redakcijā:

„(13) Ja par bezalkoholiskajiem dzērieniem, kafiju, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem, ko taksācijas periodā pārvieto saskaņā ar šā panta vienpadsmito daļu, piecpadsmit dienu laikā pēc taksācijas perioda beigām Valsts ieņēmumu dienestam nav iesniegti šā panta divpadsmitajā daļā minētie dokumenti, apstiprināts noliktavas turētājs samaksā nodokli atbilstoši šajā likumā noteiktajai nodokļa likmei.”.

1. 27.pantā:

izteikt panta nosaukumu šādā redakcijā:

„**27.pants. Alkoholisko dzērienu, tabakas izstrādājumu, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu marķēšana**”.

izteikt pirmo daļu šādā redakcijā:

„(1) Visus alkoholiskos dzērienus, tabakas izstrādājumus, elektroniskajās cigaretēs izmantojamos šķidrumus, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus marķē ar akcīzes nodokļa markām, izņemot šā panta trešajā daļā noteiktos gadījumus.”.

izteikt otrās daļas ievaddaļu šādā redakcijā:

„(2) Ar akcīzes nodokļa markām atļauts marķēt alkoholiskos dzērienus, tabakas izstrādājumus, elektroniskajās cigaretēs izmantojamos šķidrumus, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus:”.

izslēgt no trešās daļas „13) punktu”.

papildināt ar 6.1 daļu šādā redakcijā:

„(6.1) Saņemot akcīzes nodokļa markas nodokļa maksātāji, kas veic darbības ar elektroniskajās cigaretēs izmantojamiem šķidrumiem, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem saskaņā ar šo likumu samaksā nodokli.

izteikt trīspadsmito daļu šādā redakcijā:

„(13) Kārtību, kādā alkoholiskos dzērienus, tabakas izstrādājumus, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus marķē ar akcīzes nodokļa markām (tajā skaitā nosacījumus par pasūtāmo akcīzes nodokļa marku daudzumu, to izsniegšanas termiņus un saņemšanas nosacījumus, kā arī prasības attiecībā uz informācijas sniegšanu par izlietotajām markām), paredz Ministru kabinets.”.

1. 33.pantā:

izteikt trešo daļu šādā redakcijā:

„(3) Latvijas Republikā aizliegts ražot, izmantot, pārstrādāt, uzglabāt, pārvietot, piedāvāt, realizēt un iegādāties alkoholiskos dzērienus, tabakas izstrādājumus, elektroniskajās cigaretēs izmantojamos šķidrumus, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus, kuri nav marķēti ar akcīzes nodokļa markām, izņemot normatīvajos aktos noteiktos gadījumus.”.

izteikt piektās daļas 6.punktu šādā redakcijā:

„6) elektroniskajās cigaretēs izmantojamais šķidrums vai elektroniskajās cigaretēs izmantojamā šķidruma sagatavošanas sastāvdaļas — 200 mililitrus;”

papildināt piekto daļu ar 61) punktu šādā redakcijā:

„ 61) jaunieviestie izstrādājumi — 200 gramus produkta.”

1. izteikt 35.panta trešo daļu šādā redakcijā:

„(3) Par tādu alkoholisko dzērienu, tabakas izstrādājumu, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu uzglabāšanu, pārvietošanu (pārvadāšanu), piedāvāšanu, realizāciju vai iegādi, kuri nav marķēti ar Latvijas Republikas akcīzes nodokļa markām, izņemot šajā likumā paredzētos gadījumus, piemēro brīdinājumu vai naudas sodu fiziskajai personai līdz simt četrdesmit naudas soda vienībām, bet juridiskajai personai — no simt četrdesmit līdz tūkstoš četrsimt divdesmit naudas soda vienībām.”.

1. Pārejas noteikumos:

Izteikt 107.punktu šādā redakcijā:

„107. Grozījumi attiecībā uz šā likuma [27.](http://likumi.lv/ta/id/81066#p27) panta trešās daļas 1.2 punkta, kas paredz nemarķēt ar akcīzes nodokļa markām tabakas lapas, izslēgšanu saistībā ar drošības elementu, ko satur tabakas izstrādājumu iepakojuma vienība, stājas spēkā 2024. gada 20. maijā.

papildināt ar 112.,113., 114., 115., 116., 117., 118., 119., 120., 121., 122., 123., 124., 125., 126. un 127. punktu šādā redakcijā:

„112. Šā likuma [13.](https://likumi.lv/ta/id/81066#p13) panta pirmās daļas 1. punktā noteikto nodokļa likmi (116,7 *euro* par 1000 cigāriem vai cigarillām) cigāriem un cigarillām piemēro ar 2023.gada 1.janvāri.

113. Līdz dienai, kad atbilstoši šā likuma pārejas noteikumu 112.punktam sāk piemērot šā likuma [13.panta](https://likumi.lv/ta/id/81066#p13) pirmās daļas 1.punktā noteikto nodokļa likmi cigāriem un cigarillām, cigārus un cigarillas apliek ar nodokli:

1) no 2021.gada 1.janvāra līdz 2021.gada 31.decembrim — 101,9 *euro* par 1000 cigāriem vai cigarillām;

2) no 2022.gada 1.janvāra līdz 2022.gada 31.decembrim — 109,1 *euro* par 1000 cigāriem vai cigarillām.

114. Šā likuma [13.](https://likumi.lv/ta/id/81066#p13) panta pirmās daļas 2. punkta “a” un “b” apakšpunktā noteikto nodokļa likmi cigaretēm (91 *euro* par 1000 cigaretēm un 20 procentu apmērā no maksimālās mazumtirdzniecības cenas), kā arī šā likuma [13.](https://likumi.lv/ta/id/81066#p13) panta 1.1 daļā noteikto nodokļa minimālo līmeni cigaretēm (132,7 *euro* par 1000 cigaretēm) piemēro ar 2023.gada 1.janvāri.

115. Līdz dienai, kad atbilstoši šā likuma pārejas noteikumu 114.punktam sāk piemērot šā likuma [13.panta](https://likumi.lv/ta/id/81066#p13) pirmās daļas 2.punktā noteikto nodokļa likmi cigaretēm un šā likuma [13.panta](https://likumi.lv/ta/id/81066#p13) 1.1 daļā noteikto nodokļa minimālo līmeni cigaretēm, cigaretes apliek ar nodokli:

1) no 2021.gada 1.marta līdz 2021.gada 31.decembrim — summējot lielumus, kas iegūti, piemērojot šā punkta “a” un “b” apakšpunktā minētās nodokļa likmes, bet aprēķinātais nodoklis nedrīkst būt mazāks kā 120,4 *euro* par 1000 cigaretēm:

a) 82,6 *euro* par 1000 cigaretēm,

b) 20 procenti no maksimālās mazumtirdzniecības cenas;

2) no 2022.gada 1.janvāra līdz 2022.gada 31.decembrim — summējot lielumus, kas iegūti, piemērojot šā punkta “a” un “b” apakšpunktā minētās nodokļa likmes, bet aprēķinātais nodoklis nedrīkst būt mazāks kā 126,4 *euro* par 1000 cigaretēm:

a) 86,7 *euro* par 1000 cigaretēm,

b) 20 procenti no maksimālās mazumtirdzniecības cenas.

116. Šā likuma [13.](https://likumi.lv/ta/id/81066#p13) panta pirmās daļas 3. punkta “a” apakšpunktā noteikto nodokļa likmi smalki sagrieztai tabakai cigarešu uztīšanai (91,9 *euro* par 1000 gramiem tabakas), “b” apakšpunktā noteikto nodokļa likmi citai smēķējamai tabakai (91,9 *euro* par 1000 gramiem tabakas), 4. punktā noteikto nodokļa likmi tabakas lapām (91,9 *euro* par 1000 gramiem tabakas lapu) piemēro ar 2023.gada 1.janvāri.

117. Līdz dienai, kad atbilstoši šo pārejas noteikumu 116.punktam sāk piemērot šā likuma [13.panta](https://likumi.lv/ta/id/81066#p13) pirmās daļas 3.punkta “a” apakšpunktā noteikto nodokļa likmi smalki sagrieztai tabakai cigarešu uztīšanai, “b” apakšpunktā noteikto nodokļa likmi citai smēķējamai tabakai, 4.punktā noteikto nodokļa likmi tabakas lapām, smalki sagrieztu tabaku cigarešu uztīšanai, citu smēķējamo tabaku, tabakas lapas apliek ar nodokli:

1) no 2021.gada 1.janvāra līdz 2021.gada 31.decembrim — 80,25 *euro* par 1000 gramiem tabakas;

1) no 2022.gada 1.janvāra līdz 2022.gada 31.decembrim — 85,9 *euro* par 1000 gramiem tabakas.

118. Šā likuma [13.](https://likumi.lv/ta/id/81066#p13) panta pirmās daļas 5. punktā noteikto nodokļa likmi karsējamai tabakai (140 *euro* par 1000 gramiem karsējamās tabakas) piemēro ar 2023.gada 1.janvāri.

119. Līdz dienai, kad atbilstoši šo pārejas noteikumu 118.punktam sāk piemērot šā likuma [13.panta](https://likumi.lv/ta/id/81066#p13) pirmās daļas 5.punkta noteikto nodokļa likmi karsējamai tabakai, karsējamo tabaku apliek ar nodokli:

1) no 2021.gada 1.janvāra līdz 2021.gada 31.decembrim — 99 *euro* par 1000 gramiem tabakas;

2) no 2022.gada 1.janvāra līdz 2022.gada 31.decembrim — 125 *euro* par 1000 gramiem tabakas.

120. Šā likuma 13.1 pantā noteikto nodokļa likmi elektroniskajās cigaretēs izmantojamiem šķidrumiem un elektroniskajās cigaretēs izmantojamo šķidrumu sagatavošanas sastāvdaļām (0,20 *euro* par 1 mililitru šķidruma) piemēro ar 2023.gada 1.janvāri.

121. Līdz dienai, kad atbilstoši šo pārejas noteikumu 120.punktam sāk piemērot šā likuma 13.1 pantā noteikto nodokļa likmi elektroniskajās cigaretēs izmantojamiem šķidrumiem un elektroniskajās cigaretēs izmantojamo šķidrumu sagatavošanas sastāvdaļām, elektroniskajās cigaretēs izmantojamos šķidrumus un elektroniskajās cigaretēs izmantojamo šķidrumu sagatavošanas sastāvdaļas apliek ar nodokli:

1) no 2021.gada 1.janvāra līdz 2021.gada 31.decembrim — 0,12 *euro* par 1 mililitru šķidruma;

2) no 2022.gada 1.janvāra līdz 2022.gada 31.decembrim — 0,16 *euro* par 1 mililitru šķidruma.

122. Šā likuma 13.2 pantā noteikto nodokļa likmi tabakas aizstājējproduktiem (120 *euro* par 1000 gramiem produkta) piemēro ar 2023.gada 1.janvāri.

123. Līdz dienai, kad atbilstoši šo pārejas noteikumu 122.punktam sāk piemērot šā likuma 13.2 pantā noteikto nodokļa likmi tabakas aizstājējproduktiem, tabakas aizstājējproduktus apliek ar nodokli:

1) no 2021.gada 1.janvāra līdz 2021.gada 31.decembrim — 80 *euro* par 1000 gramiem produkta;

1) no 2022.gada 1.janvāra līdz 2022.gada 31.decembrim — 100 *euro* par 1000 gramiem produkta.

124. Grozījumi šā likuma1.panta otrās daļas 1., 2., 21 ., 22 ., un 23 .punktā un 27.pantā, kas paredz marķēt ar akcīzes nodokļa markām karsējamo tabaku, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus, stājas spēkā 2021.gada 1.jūlijā.

125. Persona, kas 2021.gada 1.janvārī veic darbības ar šā likuma [4.1 un 4.2pantā](https://likumi.lv/ta/id/81066#p4.1) minēto elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem, inventarizē pēc stāvokļa 2021.gada 1.janvārī tai piederošos elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu krājumus un 15 dienu laikā pēc inventarizācijas (ieskaitot inventarizācijas dienu) iesniedz Valsts ieņēmumu dienestam inventarizācijas sarakstu un nodokļa aprēķinu. Persona par inventarizācijā konstatēto elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem aprēķināto nodokli iemaksā valsts budžetā līdz 2021.gada 15.februārim (neattiecas uz personu, kas ir saņēmusi šā likuma [2.panta](https://likumi.lv/ta/id/81066#p2) sestās daļas 1.punktā minēto speciālo atļauju (licenci) apstiprināta noliktavas turētāja darbībai).

126. Persona, kas 2021.gada 1.jūlijā veic darbības ar elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļām, tabakas aizstājējproduktiem un karsējamo tabaku inventarizē pēc stāvokļa 2021.gada 1.julijā tai piederošos elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļas, tabakas aizstājējproduktus un karsējamo tabaku un minētos produktus, kas nav marķētas ar akcīzes nodokļa markām realizē līdz 2021.gada 31.decembrim.

127. Ministru kabinets līdz 2021.gada 1.jūlijam izdod šā likuma 27.panta trīspadsmitajā daļā paredzētos noteikumus. Līdz jaunu Ministru kabineta noteikumu spēkā stāšanās dienai, bet ne ilgāk kā līdz 2021.gada 1.jūlijam piemērojami attiecīgi Ministru kabineta 2015.gada 12.maija noteikumi Nr.220 „Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām”, ciktāl tie nav pretrunā ar šo likumu.”.

Likums stājas spēkā 2021.gada 1.janvārī.

Finanšu ministrs        J.Reirs